Dalan Shapllo

Dalan Shapllo (Gjirokastër, 1928 - Paris, 26 mars 2005) ka qenë tregimtar, estet dhe përkthyes shqiptar.

 Biografia 
U lind më 1928 në Gjirokastër, i biri i Siriut të Haxhi Shapllos, i ati qe arsimtar dhe zëvendësdrejtor i gjimnazit të Gjirokastrës. Të angazhuar si familje në rezistencën antifashiste, i ati u bë kryetar i Këshillit Nacionalçlirimtar për Gjirokastrën.

Dalani shkollimin e lartë e ndoqi dhe e kreu për filologji në Universitetin "Lomonosov" të Moskës. Karriera e gjatë e nisi me shkrimtarinë në prozë dhe poezi e cila u profilizua më pas në kritikë dhe studime. Ishte kryeredaktor i gazetës “Drita” dhe revistës letrare “Nëntori” dy nga botimet më të rëndësishme të viteve të diktaturës.

Vitet e fundit ai do të përkthente “Poezi klasike perse” dhe në 2003 Presidenti i Republikës Alfred Moisiu do t’i akordonte urdhrin “Mjeshtër i Madh”.

 Botime 
 Përtëritje : tregime - 1960
 Në bregun e hjes : tregime - 1965
 ...se trimat ashtu e kanë Myzafer Asqeriu dëshmori i parë i Gjirokastrës - 1966
 Letërsia dhe realiteti ynë : artikuj kritikë - 1968
 Letërsia dhe arti revizionist në rrugën e kundër-revolucionit dhe dekadencës : kumtesë (bashkautor) - 1969
 Kohë lufte : novelë - 1971
 Historia e letërsisë shqiptare 2 : për shkollën e mesme të përgjithshme (bashkautor) - 1973
 Dukuri dhe vepra letrare : artikuj kritik - 1974
 Historia e letërsisë shqiptare të realizmit socialist : maket (bashkautor) - 1978
 Vështrime teoriko-letrare - 1978
 Vepra dhe probleme të realizmit socialist : artikuj kritikë - 1982
 Historia e letërsisë shqiptare 2 : shtojcë (bashkautor) - 1983
 Poezia nëpër kohë : vështrime teoriko-letrare, artikuj kritikë, probleme estetike - 1990
 Vajza që dinte gjuhën e zogjve : novelë-përrallë - 1995
 Trëndafilat e dhimbjes : novela me motive baladash popullore - 1997
 Duke kërkuar të vërtetën dhe humanizmin : artikuj dhe studime kritiko-letrare - 1999
 Lulëkuqja : përrallë sipas një motivi popullor - 2000
 Shtëpia e diellit. Rënia në botën e poshtme : novela-përrallë - 2000
 Vajza e trëndafilave : përralla - 2001
 Si nuk u prish bukuria : tregime e novela - 2002
 Nuset e përjetshme : rrëfenja - 2004
 Djaloshi me degë ulliri : përrallë fantastiko-novelistike - 2005
 Antologjia e poezisë persiane - 2007

 Referime 

Kategoria:Lindje 1928
Kategoria:Vdekje 2005
Kategoria:Tregimtarë shqiptarë
Kategoria:Estetë shqiptarë
Kategoria:Njerëz nga Gjirokastra